hotchpotch/miracl-hf-unified huggingface dataset:
पदार्थों के गुणों की सूची
पदार्थ के गुण (material property) से आशय किसी पदार्थ के गहन गुण (intensive property) है जो पदार्थ की मात्रा पर निर्भर नहीं करती। इन गुणों के आधार पर यह जाना जा सकता है कि किसी विशेष उद्देश्य के लिए कौन सा पदार्थ किसी दूसरे पदार्थ की तुलना में अधिक उपयोगी है।
पदार्थ का गुण, या तो हर दशा में स्थिर (नियत) हो सकता है या एक अथवा अनेक स्वतंत्र चरों (जैसे, तापमान) पर निर्भर हो सकता है। उदाहरण के लिए, यंग मापांक, ताप के साथ बदलता है। जल का घनत्व भी ताप के साथ अलग-अलग होता है। कुछ गुण ऐसे हैं जो पदार्थ में अलग-अलग दिशा में अलग-अलग हो सकते हैं। पदार्थ के इस गुण को विषमदैशिकता (anisotropy) कहते हैं। उदाहरण के लिए, ट्रान्सफॉर्मर की कोर के लिए प्रयुक्त कोल्ड रोल्ड ग्रेन ओरिएन्टेड चुम्बकीय स्टील की चुम्बकीय पारगम्यता (पर्मिएबिलिटी), जिस दिशा में रोलिंग की गयी होती है उस दिशा में अधिक होती है जबकि दूसरी दिशाओं में कम होती है। पदार्थ के गुण, किसी स्वतन्त्र चर के साथ रैखिक (linear) रूप से बदल सकते हैं या अरैखिक रूप से। उदाहरण के लिए, चुम्बकीय लोहे का B-H वक्र बड़े परास (रेंज) में अरैखिक होता है किन्तु यदि कम B (जैसे 0.5 T) तक देखें तो बहुत सीमा तक रैखिक होता है।
कर्नाटक में राष्ट्रीय राजमार्गों की सूची
यह सूची कर्नाटक के राष्ट्रीय राजमार्गओं की है।
चाइना रेडियो इण्टरनैशनल
चाइना रेडियो इण्टरनैशनल (सी॰आर॰आई या सीआरआई) (चीनी: 中国国际广播电台), जिसका पुराना नाम रेडियो पेकिंग है, की स्थापना ३ दिसम्बर, १९४१ को हुई थी। चीन के एक मात्र अन्तर्राष्ट्रीय रेडियो के रूप में सीआरआई की स्थापना चीन व दुनिया के अन्य देशों की जनता के बीच मैत्री व पारस्परिक समझ बढ़ाने के उद्देश्य से की गई थी।
अपनी स्थापना के आरम्भिक दिनों में सीआरआई, जापानी भाषा में प्रतिदिन १५ मिनटों का कार्यक्रम प्रसारित करता था। पर आज ७० वर्षों के बाद यह ५७ विदेशी भाषाओं व चीनी मानक भाषा व ४ बोलियों में दुनिया भर में प्रतिदिन २११ घण्टों की प्रसारण सेवा प्रदान करता है। इसके कार्यक्रमों में समाचार, सामयिक टिप्पणी के साथ साथ आर्थिक, सांस्कृतिक और वैज्ञानिक व तकनीकी विषय सम्मिलित हैं।
१९८४ से सीआरआई की घरेलू सेवा भी प्रारम्भ हुई। तब से सीआरआई अपने एफ़एम ८८.७ चैनल पर प्रति दिन ६ बजे से रात १२ बजे तक ९ भाषाओं में संगीत कार्यक्रम प्रसारित करता रहा है। और इस दौरान इसके एफफेम ९१.५ चैनल तथा एमडब्लू १२५१ किलोहर्ट्ज़ फ़्रीक्वेंसी पर अंग्रेज़ी भाषा के कार्यक्रम भी होते हैं।
विदेशों में सीआरआई के २७ ब्यूरो खुले हैं और चीन के सभी प्रान्तों तथा हांगकांग व मकाउ समेत सभी बड़े नगरों में इसके कार्यालय काम कर रहे हैं। १९८७ से अब तक सीआरआई ने दुनिया के दस से अधिक रेडियो स्टेशनों के साथ सहयोग समझौता सम्पन्न किया है। इसके अतिरिक्त सीआरआई का बहुत से रेडियो व टीवी स्टेशनों के साथ कार्यक्रमों के आदान-प्रदान या अन्य सहयोग के लिये घनिष्ट सम्बन्ध भी हैं।
सीआरआई को प्रतिवर्ष विभिन्न देशों के श्रोताओं से लाखों चिट्ठियां प्राप्त होती हैं। विदेशी लोगों में सीआरआई, चीन की जानकारी पाने का सब से सुगम और सुविधाजनक माध्यम होने के कारण भी प्रसिद्ध है। १९९८ में सीआरआई का आधिकारिक जालस्थल भी खोला गया। आज वह चीन के पांच मुख्य सरकारी प्रेस जालस्थलों सम्मिलित है। सीआरआई के अपने समाचारपत्र व टीवी कार्यक्रम भी हैं।
चाइना रेडियो इण्टरनैशनल निम्नलिखित भाषाओं में प्रसारण करता है: (स्रोत: चाइनाब्रॉड्कास्ट.सीएन)‎‏
राजन मिश्र - साजन मिश्र
400 साल की पारिवारिक परम्परा को आगे बढ़ाते हुए इन दोनों भईयों को संगीत जगत में बहुत ही सम्मान से देखा जाता है। बनारस घराने में जन्मे पंडित राजन और पंडित साजन मिश्रा को संगीत की शिक्षा उनके दादा जी पंडित बड़े राम जी मिश्रा और पिता पंडित हनुमान मिश्रा ने ही दी।
साजन जी का विवाह पंडित बिरजू महाराज की पुत्री- 'कविता' से हुआ था और राजन जी का विवाह पंडित दामोदर मिश्र की पुत्री- 'बीना' से हुआ था ! आज राजन जी के सुपुत्र - रितेश और रजनीश भी सफल गायक के रूप में अपनी पहचान बना चुके हैं ! साजन जी का पुत्र - 'स्वरांश' भी निरंतर संगीत साधना में रत है !
किशोरावस्था में 1978 में राजन-साजन जोड़ी ने श्रीलंका में अपना पहला विदेशी शो किया। आज इनकी आवाज सरहदों के पार- जर्मनी, फ्रांस, स्वीटजरलैंड, आस्ट्रेलिया, अमेरिका, ब्रिटेन, सिंगापुर, जैसे कितने ही मुल्कों में गूंजती है ! ख्याल शैली में अतुलनीय गायन के लिए लोकप्रिय इन भाईयों की जोड़ी को 1971 में प्रधानमंत्री द्वारा संस्कृत अवार्ड मिला, 1994-95 में गंधर्व सम्मान और 2007 में पदम् भूषण से नवाज़ा गया। इनके 20 से अधिक एल्बम संगीत प्रेमियों के लिए उपलब्ध हैं।
वैसे तो मशहूर राजन और साजन मिश्रा ने कभी फिल्मों के संगीत निर्देशन के सम्बन्ध में कभी अपनी रूचि नहीं दिखाई, किन्तु अभी लखनऊ के निर्देशक राकेश मंजुल की फिल्म- 'तेरा देश, मेरा देश' के लिए संगीत निर्देशन की सहमति दी है।
पंडित राजन मिश्रा का कोरोना के कारण रविवार २५ अप्रैल २०२१ को निधन हो गया। उन्होंने 70 वर्ष की उम्र में दिल्ली के एक अस्पताल में अंतिम सांस ली। पंडित राजन मिश्रा को हृदय में समस्या होने के बाद दिल्ली के एक अस्पताल में भर्ती कराया गया था लेकिन डॉक्टरों के अथक प्रयास के बाद भी उनकी जान नहीं बचायी जा सकी।
शर्मा बन्धु
उज्जैन निवासी गोपाल शर्मा, सुखदेव शर्मा, कौशलेन्द्र शर्मा और राघवेन्द्र शर्मा ये चारों भाई शर्मा बन्धु के नाम से जाने जाते हैं। भजन गायकी में एक नया ट्रेंड स्थापित करने का श्रेय इन्हीं भाईयों को जाता है। चारों मिलकर जब कोई भजन गाते हैं तो भक्ति भाव का बेहद अदभुत वातावरण बन जाता है। शर्मा बंधुओं की निर्झर कल-कल बहती अमृत वाणी से भगवान महादेव की स्‍तुति सुनना अविस्मर्णीय अनुभव है।
'सूरज की गर्मी से तपते हुए तन को मिल जाए तरुवर की छाया' ... कभी किसी समय फ़िल्म- परिणय (1974) के इस भजन के माध्यम से गायक शर्मा बंधुओं ने हिन्दुस्तानी संगीत प्रेमियों को अत्यंत आनंदित और आह्लादित किया था।
शर्मा बंधुओं के गाये अन्य भजन- 'तेरा मेरा मेरा तेरा...', 'मेरे घनश्याम...', 'जिनके ह्रदय श्री राम बसे। ..', 'सुमिरन करले मेरे मन...' इत्यादि आम जनमानस में बहुत लोकप्रिय हैं! भक्तिपूर्ण भाव से ओत-प्रोत भजनों को सुनने के लिए शर्मा बंधुओ के अनेक एल्बम उपलब्ध हैं, जिनमें 'श्री राम दरबार', 'संतों के अनुभव', 'भजन सुमन', एवं 'श्री राम शरणम् नमः' इत्यादि एल्बम के नाम प्रमुख हैं।
1989 में शर्मा बंधुओं को उत्तर प्रदेश सरकार द्वारा संगीत नाटक अकादमी पुरस्कार से सम्मानित किया गया। शर्मा बंधु आकाशवाणी तथा दूरदर्शन के साथ 1975 से जुड़े रहे हैं तथा सर्वकालीन प्रसिद्धतम कलाकारों में इनकी गिनती होती है।
विज्ञानं विषय की अभिवृति
पर्यावरण शब्द फ्रेंच भाषा के "एन्विरोमेंट" शब्द से बना है जिसका अभिप्राए समस्त परिस्थिती अथवा प्रवति होती है! इसके अंतर्गत वे सभी परिस्थितिया दशाये तथा प्रभाव जो जैविकिये समूल पर प्रभाव डालते है ! वह पर्यावरण है  पार्क के अनुसार "पर्यावरण उन दशाओ का योग कहलाता है जो मानव जाति को समयविधि मे नियत स्थान पर आवृत करती है"
हिरन खुरी
हिरनखुरी (वैज्ञानिक नाम : कानओलबूलस आर्वेन्सिस / Convolvulus arvensis) खरपतवार की एक जाति है जो एशिया एवं यूरोप का मूलवाली है। यह पसरने या चढ़ने वाली शाकभक्षी (herbaceous) लता है जो 0.5-2 मीटर ऊंची होती है। यह गेहूँ इत्यादि में उगती है।
यह बेलदार पौधा जमीन पर फैलता है एवं नमीदार भूमि में नालियों आदि में फैलता है । इसका साग(घुटी हुई एक प्रकार की भारतीय भाजी) भी गामों (villages) में बनाकर बाजरे एवं धान की रोटी से खाया जाता है , यह बहुतायत में बरसात के मौसम में पनपती है ।
कृष्ण नील
कृष्ण नील (वैज्ञानिक नाम : Anagallis arvensis / एनागालिश आर्वेन्सिस) एशिया, यूरोप एवं उत्तरी अमेरिका में पाया जाने वाला वार्षिक पौधा है। यह रबी की फसलों में खरपतवार के रूप में उगता है।
सस्यक्रम योजना
सस्यक्रम योजना (cropping system) से आशय फलन उगाने के क्रम आदि की योजना से है जिसका पालन करने से अधिकाधिक उत्पादन एवं लाभ कमाया जा सके। यह पारम्परिक कृषि एवं संरक्षण कृषि के बीच का प्रमुख अन्तर है। कुछ वर्षों पहले एक फसल लेने के बाद एक वर्ष तक खेत को परती (या, पलिहर) छोड़ देते थे - यह सबसे सरल सस्यक्रम योजना थी। किन्तु अब बहुत अधिक विचारपूर्वक सस्यक्रम योजना बनाई जाती है जिसमें भूमि के उर्वराशक्ति का संरक्षण, कीट-नियंत्रण, खरपतवार नियंत्रण एवं अनेकानेक मुद्दों को ध्यान रखा जाता है।
पोपलर
पोपलर (Populus) एक वृक्ष है। इसकी 25–35 जातियाँ हैं। यह उत्तरी गोलार्ध में पाया जाता है।
पॉपलर शीघ्र बढ़ने वाला पतझड़ होने वाला वृक्ष है। इसका वृक्ष १५ से ५० मीटर ऊँचा होता है। इसका तना २.५ मीटर तक व्यास वाला हो सकता है। सर्दी के मौसम में भी पत्ते न होने के कारण कृषि खाद्यान्न, सब्जियों, मसालों, तिलहनों तथा दलहन वाली फसलों को आसानी से उगाया जा सकता है।
मिश्रित खेती
जब फसलों के उत्पादन के साथ-साथ पशुपालन भी किया जाता है तो इसे मिश्रित कृषि या मिश्रित खेती (Mixed farming) कहते हैं। जब एक बार में एक से अधिक फसल एक जगह पर उगाया जाता है तो उसे मिश्रित फ़सल कहते हैं।
फसलोत्पादन के‚ साथ-साथ जब पशुपालन भी आय का स्रोत हो तो ऐसी खेती को मिश्रित खेती कहते हैं। मिश्रित् खेती में फसलोत्पादन के साथ केवल दुधारू गाय एवं भैंस पालन तक ही सीमित रखा गया है। जब फसलोत्पादन के साथ गाय-भैंस के अलावा भेड़, बकरी अथवा मुर्गी-पालन भी किया जाता है तब ऐसे प्रक्षेत्र को विविधकरण खेती की श्रेणी में रखा जाता है। बैलों का पालन डेरी व्यवसाय के रूप में नहीं देखा जाता है। भारत में पहले से भी मिश्रित् खेती होती आ रही है
मिश्रित् खेती क्यों? मिश्रित खेती कहीं पर लाभ के उद्देश्य से किया जाता है तो कहीं मजबूरी के कारण। जैसे किसी क्षेत्र विशेष में अगर पशुओं की महामारी होने की सम्भावना संभावना रहती है तो केवल फसल उत्पादन ही कर पाता है और यदि फसलों में बीमारी होने की सम्भावना हो तो कृषक अपने अजीविका के लिये पशुपालन की तरफ देखता है।
अंतरासस्यन
अन्तरासस्यन (Intercropping or Mixed cropping) का अर्थ बीच-बीच में या खाली जगह में कोई दूसरी फसल लेना। उदाहरण के लिये गन्ना का अंकुरण एवं वृद्धि मंद होती है अत: बीच की फसल ली जा सकती है क्योकि इस फसल की रोपाई खाली स्थान छोड़कर की जाती है।आज यह आवश्यक है कि हमारे किसान मिश्रित खेती करें। मिश्रित खेती में मनुष्य, पशु, वृक्ष और भूमि सभी एक सूत्र में बंध जाते हैं। सिंचाई की सहायता से भूमि, मनुष्य और पशुओं के लाभ के लिए, फसलें और वृक्ष पैदा करती है और इसके बदले में मनुष्य और पशु खाद द्वारा भूमि को उर्वरक बनाते हैं। इस प्रकार की कृषि-व्यवस्था में प्रत्येक परिवार एक या दो गाय या भैंस, बैलों की जोड़ी और, यदि सम्भव हो तो, कुछ मुर्गियां भी पाल सकता है। थोड़ी सी भूमि में शाक-तरकारियां उगा सकता है, खेतों में अनाज आदि की फसलें पैदा कर सकता है और मेड़ों के सहारे घर-खर्च के लिए या बेचने के लिए फल देने वाले वृक्ष उगा सकता है। जहाँ संभव हो, किसान अपने फार्म में छोटे से कुंड में मछलियां भी पाल सकता है।
जहां पानी की कमी नहीं है, उन क्षेत्रों में पेड़-पौधे लगाने की योजना इस प्रकार हो सकती है- खेत की मेंड़ों के सहारे पीछे की ओर, शीशम जैसे इमारती लकड़ी के वृक्ष और बबूल, सामने की ओर कलमी आम, पपीता, अमरूद, नींबू और संतरा जैसे फलों के वृक्ष लगाने चाहिएं। कृषक परिवार के लिए स्वादिष्ट शाक-तरकारी के रूप में काम आने वाले कटहल के भी एक-दो वृक्ष उगाए जा सकते हैं। जितने वृक्षों के नाम बताए गए हैं, वे सभी बौने वृक्ष हैं, इनकी छाया थोड़ी होती है। इसलिए फसलों को इनसे किसी प्रकार की हानि नहीं पहुंचती। दो वृक्ष ऐसे हैं जो प्राचीन काल से ही भारतीयों को बड़े प्रिय रहे हैं। घर के बगीचे में इन दोनों वृक्षों को लगाना सभी पसन्द करते हैं। ये दो वृक्ष हैं--बेल और आमला। बेल के फल पाचन-क्रिया, पेट के विकारों में, विशेषकर अतिसार और संग्रहणी जैसे रोगों में, अति लाभदायक समझे जाते हैं। आमले के फलों में विटामिन `सी' प्रचुर मात्रा में होता है। आमलाआमले के फलों से चटनी और मुरब्बे तैयार किए जाते है। mixed cropping- जब एक ही प्रचेत्र पर एक ही समय मे बोई गई दो या दो से आदिक फसल को बोना ही मिश्रित खेती कहलाता है
ब्यूरो 39
ब्यूरो 39, उत्तर कोरिया के सबसे गुप्त संगठनों में से एक है। इसे 'रूम ३९' और 'आफिस ३९' भी कहते हैं। इस संगठन का मुख्य काम है उत्तर कोरिया के शासक किम जोंग-इल के लिये गुप्त रूप से विदेशी मुद्रा इकठ्ठा करना।
मीडिया रिपोर्टों के अनुसार ब्यूरो 39 विदेशी मुद्रा को इकठ्ठा करने के लिए कथित तौर पर जालसाजी, हथियारों के अवैध कारोबार और काले धन के अवैध लेन-देन में लिप्त है।
ब्यूरो 39 का गठन कैसे हुआ यह आज भी राज़ है। लेकिन पश्चिमी देशों की गुप्तचर एजेंसियों का अनुसार रूम 39 की स्थापना वर्ष 1970 के दशक में की गई थी और यह सीधे नेशनल डिफेंस कमीशन के चेयरमैन, किम जोंग-इल को रिपोर्ट करता है। खुफिया सूचनाओ के आधार पर दावा किया जाता है कि इस संगठन ने अब तक लगभग ५ बिलियन डॉलर की मोटी रकम इकट्ठी कर ली है।
पश्चिमी देशों की गुप्तचर एजेंसियों को मिली थोड़ी बहुत जानकारी के अनुसार मौजूदा समय में चीन और स्विट्जरलैंड में 10 से 20 बैंक अकाउंट हैं।
कोत्रिकोदु
कोत्रिकोदु (கொற்றிகோடு) कन्याकुमारी जिले में शहर की एक तमिलनाडु के भारतीय राज्य में एक है कोथानाल्लूर मां गांव बस्तियों कोथानाल्लूर, सरल विले, ईथ्था विले, मेक्का मंदबम, चेम्बरुथ्थी विले, कोत्रिकोदु में गांव क्षेत्र है, मुत्तैकादु, कुमारपुरम, मनालिक्कारै, पूवंकापिराम्बू, मारंकोनाम, मुंडा विले, वलिक्कालाम पाडू, मरुवूर कोणं, आत्रुकोनाम और गांव के मां वेलिमाले बस्तियों वेलिमाले, कूलाकदै, पेरुन्चिलाम्बू, करुम्बरै, पन्निपोथ्थई .
1999 में कोत्रिकोदु पर लक्की स्टार दोस्तों क्लब शुरू कर दिया .वर्ष 2001 कोत्रिकोदु लक्की स्टार स्पोर्ट्स क्लब और 2004 कन्याकुमारी जिला सिर में पंजीकृत क्लब में बदला हुआ नाम क्लब पंजीकरण के तहत कार्यालय रजिस्टर. वे गरीब लोगों के अध्ययन के लिए नोट्स और किताबें दान कर रहे हैं। मुफ्त चिकित्सा शिविर और साथ ही पिछले बारह वर्षों में समाज सेवा.
भौगोलिक सूचना तंत्र के सॉफ्टवेयरों की सूची
यहाँ पर भौगोलिक सूचना तंत्र से संबन्धित विविध साफ्टवेयरों की सूची है। ये सॉफ्टवेयर भांति-भांति के होते हैं किन्तु सबमें आंकिक मानचित्र (डिजिटल मैप) एवं भौगोलिक निर्देशांक का मिश्रण होता है।
इमेज थ्रेशोल्डिंग
छबि प्रसंस्करण (इमेज प्रोसेस्सिंग) पद्धति में, औटोमटिक इमेज थ्रेशोल्डिंग के लिए, बेलेन्स्ड हिस्टोग्राम एक आसान प्रक्रिया है। ओत्स्कुस पद्धति तथा इटरेटइव पद्धति की तरह यह हिस्टोग्राम पर आधारित पद्धति है। इस पद्धति में छवि को दो भागों में बांटा जाता है : १) पृष्ठभूमि तथा २) अग्रभूमि. BT प्रक्रिया की मदद से हम उस इष्टतम स्तर का पता लगा सकते हैं जो दोनों छवियों को अलग करता है। यह पद्धति दोनों छवियों को तोलकर दोनों में से भारी छवि का पता लगाती है, फिर भारी छवि से भार कम करते हुए तब तक प्रक्रिया को दुहराती है जब तक दोनों छवियाँ एक स्तर पर नहीं आ जाती. औटोमटिक इमेज थ्रेशोल्डिंग की प्रक्रिया में अपनी साधारणता के कारण इस प्रक्रिया को प्रथम दृष्टिकोण से काफी अच्छा माना जा सकता है।
नेट रन रेट
नेट रन रेट (NRR) क्रिकेट के खेल में प्रयोग की जाने वाली एक सांख्यिकी है। एक दिवसीय लीग प्रतियोगिता में टीम को विभाजित करने के लिए यह एक सामान्य प्रणाली होती है, जिस प्रकार फुटबॉल में "गोल अंतर" होता है वैसे ही इसका इस्तेमाल क्रिकेट में किया जाता है।
एक एकल खेल में नेट रन रेट, प्रति ओवर का वह रन रेट है जो उस मैच में टीम द्वारा अर्जित किया जाता है और उसमें से उनके खिलाफ बानाए गए प्रति ओवर रन रेट को घटा दिया जाता है।
एक टीम का रन रेट (आरआर) उनके द्वारा खेले गए ओवरों से उनकी कुल रनों से विभाजित होता है। एक ओवर में छह गेंदे होती है, नेट रन रेट हिसाब के प्रयोजन के लिए प्रत्येक गेंद की एक ओवर में 1/6 गेंद के रूप में गणना की जाती है, हालांकि क्रिकेट संकेतन में आम तौर पर एक ओवर के एक गेंद के लिए .1 के रूप में व्यवहार किया जाता है।
इसलिए अगर एक टीम 50 ओवरों में 250 रन का स्कोर करती हैं तो उनका रन रेट formula_1 होगा. अगर वे 47.5 ओवर में समान स्कोर करते हैं तो उनका रन रेट formula_2 होगा.
नेट रन रेट की अवधारणा में टीम के रन रेट से प्रतिद्वंदी के अंतिम रन रेट को निकाल देना शामिल है। केवल एक समस्या यह है कि यदि एक टीम को आउट कर दिया जाता है और इसमें सामना की गई गेंदों से उनके द्वारा किए गए स्कोर को विभाजित नहीं किया जाता; इसके बजाय ओवर के सम्पूर्ण कोटा का इस्तेमाल होता है (उदाहरणस्वरूप अंतरराष्ट्रीय एक दिवसीय के लिए 50 ओवर और ट्वेंटी20 मैच के लिए 20 ओवर).
आमतौर पर, लीग तालिका में टीमों की तुलना करने के लिए सम्पूर्ण सीज़न में रन और फेंके गए ओवरों की गणना की जाती है, जैसे निम्नलिखित सूत्र प्रदर्शित करते हैं-
formula_3
सभी परिदृश्य को प्रत्येक पक्ष की टीम के 50 ओवर के साथ अंतर्राष्ट्रीय एक दिवसीय नियम को लिया जाता है।
1. वह टीम जो पहले बल्लेबाजी करती है जीतती है
2. वह टीम जो बाद में बल्लेबाजी करती है जीतती है
3. वह टीम जो पहली बल्लेबाजी करती है और ऑल आउट हो जाती है बाद में बल्लेबाजी करने वाली टीम जीतती है।
4. वह टीम जिसने बाद में बल्लेबाजी की और ऑल आउट हो गई। पहले बल्लेबाजी करने वाली टीम की जीत हुई
5. दोनों ही टीमें ऑल आउट हो गई, इसीलिए पहले बल्लेबाजी करने वाली टीम को अंक मिले.
6. खेल बराबरी पर समाप्त होता है
7. संशोधित लक्ष्य के साथ बाधित मैच.
8. खारिज हुए खेल को परिणामरहित के रूप में दर्ज किया जाता है।
बैलकुप्पे
बैलकुप्पे (Bylakuppe) भारत के कर्नाटक राज्य के मैसूर ज़िले में स्थित एक बस्ती है। यहाँ "लुगस्सम सुंड्रेल लिङ" (1961 में स्थापित) और "देक्यीद लार्सो" (1969 में स्थापित) नामक दो आसन्न तिब्बती शरणार्थी बस्तियाँ स्थित हैं, साथ ही यहां कई तिब्बती बौद्ध मठ हैं। जुड़वां शहर कुशलनगर, बैलकुप्पे से 6 किलोमीटर की दूरी पर मौजूद है। तिब्बत से बाहर यह तिब्बती लोगों की विश्व की दूसरी सबसे बड़ी आबादी है (धर्मशाला के बाद)।
1998 में केन्द्रीय तिब्बती आयोग (योजना आयोग)  द्वारा जनसांख्यिकीय सर्वेक्षण किया गया था, {योजना आयोग 2004. निर्वासन में तिब्बती समुदाय. जनसांख्यिकीय और सामाजिक आर्थिक मुद्दे 1998 - 2001. धर्मशाला: योजना आयोग का कार्यालय} उस समय दो बस्तियों में शरणार्थियों की आबादी 10,727 थी। हालांकि, यह स्पष्ट नहीं है कि इन आंकड़ों में मठों की तिब्बती आबादी शामिल है कि नहीं. जिन क्षेत्रों में ये बस्तियां स्थापित हैं वह राज्य सरकार द्वारा उन तिब्बती शरणार्थियों के लिए पट्टे में लिया गया था जो 1959 के बाद भारत में फिर से बसने आए थें. बाइलाकुप्पे में कई कृषि बस्तियां / छोटे शिविर एक दूसरे के नज़दीक हैं और कई मठ, आश्रम और प्रमुख तिब्बती बौद्ध परंपरा के मंदिर शामिल हैं। इनमें सबसे उल्लेखनीय हैं मठ की विशाल शैक्षिक संस्था सेरा, छोटे टशीलुंपो मठ (दोनों ही गेलुक्पा परम्परा में) और नाम्ड्रोल्लिङ मठ तिब्बती बौद्ध धर्म के अन्तर्गत ञिङमा या पुर्वानुदित बौद्ध सम्प्रदाय का एक विशाल शैक्षिक केन्द्र है। वर्तमान में भारतीयों और तिब्बतियों की आबादी 50,000 को पार कर गई है और बैलकुप्पे धीरे-धीरे एक छोटे से गांव से परिवर्तित होकर एक स्वच्छ शहर बनता जा रहा है। इस शहर का मौसम इतना सुहाना है कि आप इसका पूरा मजा ले सकते हैं। यह सड़कों से जुड़ा हुआ है और लगभग कावेरी नदी के किनारे स्थित है। बाइलाकुप्पे में उन्नत बौद्ध प्रथाओं के लिए कई बौद्ध विश्वविद्यालय हैं। उनमें से कुछ नाम्ड्रोल्लिङ, सेराजेय, सेरमेय, नालंदा आदि हैं।बाइलाकुप्पे एक छोटा सा शहर है। यहां पर पुलिस स्टेशन, वाणिज्यिक बैंक, टेलीफोन एक्सचेंज, पोस्ट ऑफिस, लॉज और सबसे महत्वपूर्ण चीज यहां की उत्तम जलवायु है। परिवहन सुविधाओँ में मुख्य रूप से बस, ऑटो रिक्शा और टैक्सी है।
बाइलाकुप्पे राज्य राजमार्ग 88 पर स्थित है। यह बेहतर गुणवत्ता के साथ सड़कों से जुड़ा हुआ है। यहां के लिए बस सुविधाएं मैसूर, बेंगलूर, मंगलौर, चेन्नई, पणजी, आदि जैसे प्रमुख शहरों से उपलब्ध हैं और बाइलाकुप्पे से अन्य शहरों के बीच की दूरी किलोमीटर में निम्नलिखित है। मैसूर (82), बेंगलूर (220), मंगलोर (172) मंड्या, (122), चेन्नई (585), हसन (80), मर्सेरा (36).
शहर का मुख्य आकर्षण नाम्ड्रोल्लिङ मठ (स्वर्ण मंदिर) है। जबकि मैसूर से मर्सेरा जाने के रास्ते में, बाइलाकुप्पे में पहले शिविर सड़क पर बाएं मुड़े. 4 किलोमीटर की दूरी तक जाएं और आप इसमें प्रवेश कर लेंगे. शहर में यदि आप एक मील की दूरी पर जाएंगे तो आपको कर्नाटक के बड़े झीलों में से एक झील का नजारा मिलेगा जिसका नाम इंगलाकेरे है। झील के रास्ते पर, हरे जंगल आपके मन को शांत करते हैं। झील के पास, एक पुराने पत्थर की मूर्ति है जिसमें सुंदर नक्काशी मौजूद है। इस झील के बाद, वहां पहाड़ (रंगास्वामी बेट्टा) के शीर्ष पर रंगास्वामी मंदिर है। गणपती मंदिर राजमार्ग को और सुंदर बनाते हैं। यहां कई बौद्ध मठ और स्कूल हैं जो बौद्ध भिक्षुओं को गुणवत्ता वाली शिक्षा दे रहे हैं।
गंग कवि
कवि गंग या 'गंग कवि' (1538 -1625 ई.) हिन्दी के कवि थे। उनका वास्तविक नाम गंगाधर था। वे अकबर के दरबारी कवि थे। जन्म, निधनतिथि तथा जन्मस्थान विवादास्पद है। वैसे ये इकनौर (जिला इटावा) के भट राव कहे जाते हैं। शिवसिंह सेंगर के आधार पर मिश्रबंधु इनका जन्म सं. १५९५, तासी इनका रचनाकाल संवत् १६१२ और आचार्य रामचंद्र शुक्ल १७वीं शताब्दी विक्रमी का अंत मानते हैं। इनका निधन संवत १६५२ और १६६५ के बीच हो सकता है।
गंग रीतिकालीन काव्य परंपरा के प्रथम महत्वपूर्ण कवि थे। ये उत्तर प्रदेश के इटावा जिले के एकनार गाँव के निवासी थे। इनका मूल नाम गंगाधर राव था। ये जाति के राव (भट्ट) तथा अकबर के दरबारी कवि थे। इसके अतिरिक्त ये रहीम, बीरबल, मानसिंह तथा टोडरमल के भी प्रिय थे। ये बड़े स्वाभिमानी थे। कहते हैं कि अपनी स्पष्टवादिता के कारण ये जहाँगीर के कोपभाजन हुए और उसने इन्हें हाथी से कुचलवा दिया। गुलाब कवि ने इस घटना को लक्ष्य करके कहा था- 'गंग ऐसे गुनी को गयंद से चिराइये'। कवि के पुत्र ने भी 'गंग को लेन गनेस पठायो' कहकर इसी ओर इंगित किया है।
अकबर तथा उनके दरबार के अन्य लोग, यथा-रहीम, बीरबल, मानसिंह, टोडरमल इनका बहुत आदर करते थे। प्रवाद है कि रहीम ने इनके एक छप्पय पर प्रसन्न होकर ३६ लाख रुपए भेंट किए थे।
कहा जाता है कि जहाँगीर इनकी किसी रचना से अत्यंत रुष्ट हुआ और उन्हें हाथी से कुचलवा कर मार डालने का दंड दिया। किंतु इस प्रकार उनकी मृत्यु हुई, इसका कोई पुष्ट प्रमाण नहीं है।
कवि गंग के के विषय में कहा गया हैः
अकबर के साथ ही रहीम, बीरबल, मानसिंह तथा टोडरमल आदि अकबर के दरबारीगण कवि गंग के चाहने वाले थे। इनके दो छन्दों पर रीझकर रहीम ने 36 लाख रुपये दे दिए थे। रहीम की दानशीलता और विनम्रता से प्रभावित होकर गंग कवि ने एक बार उनसे यह दोहा कहा -
खानखाना ने बड़ी सरलता से दोहे में ही उतर दिया -
गंग कवि, अकबर के दरबार में रहकर वे समस्याओं की पूर्ति किया करते थे। इनकी गंग छापधारी स्फुट रचनाएँ उपलब्ध हैं जिनमें प्रशस्तियाँ और हास्य व्यंग्य की चुभती उक्तियाँ हैं। गंग पदावली, गंगपचीसी और गंग रत्नावली नाम से इनकी रचनाएँ संगृहीत पायी जाती हैं। शृंगार, वीर आदि रसों की इनकी उक्तियाँ वाग्वैदग्ध्यपूर्ण एवं प्रभावकारी हैं। इनकी आलोचनात्मक एवं व्यंग्यपरक उक्तियाँ मार्मिक, निर्भीक और स्पष्ट हैं। 'चंद छंद बरनन की महिमा नाटक खड़ी बोली का एक ग्रंथ भी इनका लिखा बताया जाता है पर इसमें अनेक विद्वानों को संदेह है।
गंग की कविता अलंकार और शब्द वैचित्र्य से भरपूर है। साथ ही उसमें सरसता और मार्मिकता भी है। मुख्य ग्रंथ हैं -'गंग पदावली, 'गंग पचीसीganh तथा 'गंग रत्नावली। भिखारीदासजी ने इनके विषय में कहा है- 'तुलसी गंग दुवौ भए, सुकविन में सरदार।'
उनकी रचनाओं को शब्दों का सारल्य के साथ साथ वैचित्र्य, अलंकारों का प्रयोग और जीवन की व्याहारिकता अत्यन्त रसमय एवं अद्भुत बना देते हैं। एक बानगी देखिएः
कवि गंग द्वारा रचित एक और सवैया देखिये ..
गुणात्मक अकार्बनिक विश्लेषण
गुणात्मक अकार्बनिक विश्लेषण (qualitative inorganic analysis) विश्लेषणात्मक रसायन की एक विधि है जो अकार्बनिक यौगिकों में उपस्थित मूलकों का पता लगाने के लिये है। यह एक गैर-उपकरणीय (नॉन-इंस्ट्रुमेन्टल) विधि है। उपकरणीय विश्लेषण के विकास के कारण इस विधि का व्यावहारिक महत्व नहीं रह गया है। किन्तु अब भी यह प्रमुखता से पढ़ाई/सिखाई जाती है।
इसका मुख्य ध्येय लवणों के जलीय विलयनों में उपस्थित आयनों का पता लगाना है। इसलिये अन्य रूप में मौजूद पदार्थ को पहले जलीय विलयन के रूप में लाना जरूरी हो सकता है तभी मानक विधियाँ काम में लायी जा सकती हैं। इसके बाद उस विलयन को भिन्न-भिन्न अभिकर्मकों द्वारा क्रिया कराया जाता है जिससे रंग में परिवर्तन, ठोस अवक्षेप का निर्माण, या कोई अन्य दृष्टिगोचर परिवर्तन होता है जिससे उचित निष्कर्ष निकाला जाता है।
उपरोक्त विधि शिक्षण के लिये प्रयुक्त होती है। किन्तु वर्तमान समय में परमाणु अवशोषण स्पेक्ट्रोस्कोपी या ICP-एमएस का उपयोग कर एक ही उपकरण द्वारा, रसायन की कम मात्रा का उपयोग करते हुए, जल्दी व सही परिणाम प्राप्त किया जाता है।
रासायनिक गुणों के आधार पर प्रायः धनायनों को पाँच समूहों में बाँटा जाता है। हर समूह के लिए एक-एक अभिकर्मक (reagent) निर्धारित है जिसका उपयोग करके विलयन से उसे अलग किया जाता है। ध्यान रहे कि अभिकर्मक एक निश्चित क्रम में (समूह के क्रम में) ही मिलाए जाने चाहिए अन्यथा कुछ लवण अगले समूह के लिए निर्धारित अभिकर्मक के द्वारा भी प्रक्षेपित हो जाते हैं जिससे भ्रम की स्थिति पैदा हो जाएगी। एक समूह को प्रक्षिप्त कर लेने के बाद कुछ विशिष्ट अभिक्रियाएँ कराकर पता किया जाता है कि उस समूह का कौन सा तत्व उपस्थित है।
दही चावल
दही चावल एक भारतीय व्यंजन है जो भारत के चारों दक्षिणी राज्यों तमिलनाडु, आन्ध्र प्रदेश, केरल और कर्नाटक में विशेष रूप से लोकप्रिय है। इसे दोपहर या रात के खाने में खाया जाता है।दही चावल तैयार करने की विधि बहुत सरल है। चावलों के उबाल कर खट्टी दही में मिलाकर ऊपर से उड़द दाल, राई, अदरक, जीरा और हींग का तड़का लगाया जाता है। स्वादानुसार नमक और दूध मिलाकर इस व्यंजन को परोसा जाता है।
गिलगित हवाई अड्डा
गलगत हवाई अड्डा पाकिस्तान के राज्य गलगत बलतस्तान में स्थित एक छोटा सा हुई अड्डा है जो गलगत शहर से लगभग 2.3 किलोमीटर दूर स्थित है।
स्कर्दू हवाई अड्डा
(IATA: KDU – ICAO: OPSD)  स्कर्दू हवाई अड्डा पाकिस्तानी राज्य गलगत बलतस्तान शहर स्कर्दू में स्थित है। यह एक अंतर्राष्ट्रीय हवाई अड्डा है और गिलगित बलतिस्तान का एक प्रमुख पर्यटन केंद्र है ।
ग्वांगझोउ
ग्वांगझो,(" ग्वाङ्झोउ ") () (केन्तोन व क़्वांगचो के नाम से भी जाना जाता है), यह उप-प्रांतीय शहर व ग्वांगडोंग (चीनी जनवादी गणराज्य) प्रान्त की राजधानी है। यह चीन के पांच राष्ट्रीय केन्द्रीय शहरों में से एक है। यह नगर और इसके आसपास के क्षेत्र, विशेष रूप से इस नगर और हांग कांग के मध्य के क्षेत्र, साधारण रूप से अपने अंग्रेज़ी नाम कैंटन के नाम से जाने जाते हैं। यहाँ पर्ल नदी पर एक बंदरगाह है जो दक्षिणी चीन सागर की ओर नाव्य है और यह हांग कांग से १२० किमी उत्तरपश्चिम में स्थित है। २०१४ की जनगणना के अनुसार इस नगर की कुल जनसंख्या ४.४ करोण है और महानगरीय क्षेत्र की १.५ करोण है जो इसे प्रांत का सर्वाधिक और चीनी मुख्य भूमि का तीसरा सर्वाधिक जनसंख्या वाला नगर बनाता है। प्रांतीय सरकार के आधिकारिक अनुमान के अनुसार २००६ में यहाँ की जनसंख्या ९७,५४,६०० थी। ग्वांगझो का नगरीय क्षेत्रफल बीजिंग और शंघाई के बाद चीन में सबसे अधिक है। 2008 मैं इसे बीटा वर्ल्ड सिटी घोषित किया गया है।
सर्वप्रथम इस का निर्माण पन्यु शहर के रूप में 214 ई.पू. में हुआ था। इसके बाद 206 ई.पू. में यह नानयु साम्राज्य की राजधानी बनी, जो की अब वर्तमान वियतनाम में पड़ता है।
हान राजवंश ने नानयु-साम्राज्य पे 111 ई.पू. में कब्जा करके इसे अपनी प्रान्तिय राजधानी बनाया, जो की अब तक है। 226 ईस्वी में पन्यु गुआन्ग प्रान्त (廣州; ग्वांगझो) की राजधानी बनी, इसके पश्चात स्थानीय निवासियों ने इसे ग्वांगझो कहना शुरु कर दिया।
दक्षिण चीन में स्थित होने की वजह से इसकी जलवायु नम उप-उष्णकटिबंधीय है। गर्मिया मैं तापमान व नमी काफी ज्यादा होती है तथा सर्दियाँ हल्की व सूखी होती हैं। ग्वांगझो में मानसून काफी लम्बा होता है।
ग्वांगझो पर्ल नदी डेल्टा का सबसे बड़ा औद्योगिक केन्द्र है। इसका चीन की अर्थव्यवस्था में बहुत बड़ा योगदान है। पीपुल्स डेली अखबार के अनुसार, केनटोनीज ग्वांगझो शहर की लगभग आधी आबादी की प्रथम भाषा है, व शेष मन्दारिन भाषा का इस्तेमाल करते हैं। बहुत सारे लोग हक्का भाषा का भी प्रयोग करते हैं।
ग्वांगझोउ शहर 16वें एशियाई खेलों का सफल आयोजन कर चुका हैं।
लेडी श्रीराम महिला महाविद्यालय
लेडी श्रीराम कॉलेज  (अंग्रेजी:LSR) दिल्ली विश्वविद्यालय में महिलाओं का महाविद्यालय है। यह भारत में उदार (लिबरल) कला-शिक्षा के लिए प्रमुख संस्थानों में से एक माना जाता है।
इसकी स्थापना 1956 में सर श्री राम ने अपनी पत्नी फूलन देवी (लेडी श्रीराम) की स्मृति में की थी। इसकी शुरुआत दरियागंज, नई दिल्ली में एक कॉलेज, 243 छात्रों, 9 सिक्षकों, 4 सहयोगी स्टाफ और अध्ययन के 3 अलग पाठ्यक्रम के साथ हुई थी। संस्था का उद्देश्य महिलाओं को उच्च शिक्षा प्रदान करना था।
आज, यह कॉलेज दक्षिण दिल्ली के लाजपत नगर ज़िला में एक परिसर में स्थित है और लगभग 2000 विद्यार्थी, 150 से अधिक शिक्षकों, प्रशासनिक और स्टाफ और अध्ययन के 16 पाठ्यक्रमों का समर्थन रखता है।
फायर अलार्म (अग्नि सचेतक)
स्वचालित फायर अलार्म सिस्टम का निर्माण दहन से जुड़े पर्यावरणीय बदलावों पर निगरानी रखकर आग की अवांछित मौजूदगी का पता लगाने के लिए किया गया है। आम तौर पर एक फायर अलार्म सिस्टम को अपने आप चालू होने वाले या हाथ से चालू होने वाले या दोनों तरह के सिस्टम के रूप में वर्गीकृत किया जाता है। स्वचालित फायर अलार्म सिस्टम का इस्तेमाल आग लगने या अन्य किसी आपातकालीन घटना के बारे में लोगों को सूचित करने के लिए, आपातकालीन सेवाओं को बुलाने के लिए और आग एवं धुएं पर काबू पाने के लिए संरचना और उससे जुड़े सिस्टमों को तैयार करने के लिए किया जा सकता है।
आम तौर पर उपयुक्त मॉडल बिल्डिंग कोड, बीमा एजेंसियों और अन्य प्राधिकारियों के आदेश के अनुसार संरक्षण के न्यूनतम स्तरों के सन्दर्भ के माध्यम से आग सुरक्षा लक्ष्यों के निर्धारण के बाद फायर अलार्म डिजाइनर इन लक्ष्यों को पूरा करने के लिए आवश्यक विशिष्ट घटकों, व्यवस्थाओं और इंटरफेसों को निर्दिष्ट करने का काम करता है। डिजाइन प्रक्रिया के दौरान इन प्रयोजनों के लिए विशेष रूप से बनाए गए उपकरणों का चयन किया जाता है और मानकीकृत इंस्टालेशन विधियों का पूर्वानुमान लगाया जाता है। संयुक्त राज्य अमेरिका में एनएफपीए 72, "द नेशनल फायर अलार्म कोड" एक स्थापित और व्यापक तौर पर इस्तेमाल किया जाने वाला इंस्टालेशन मानक है।
यहाँ अलग-अलग प्रकार की इमारतों और अनुप्रयोगों में से प्रत्येक के लिए उपयुक्त कई प्रकार के फायर अलार्म सिस्टम हैं। कीमत और जटिलता दोनों दृष्टि से छोटी वाणिज्यिक संपत्ति में एक डिटेक्टर और साउंडर युक्त केवल एक पैनल वाले फायर अलार्म सिस्टम से लेकर किसी बहु-अधिभोगी इमारत में एक पता करने योग्य फायर अलार्म सिस्टम तक काफी भिन्नता हो सकती है। इन सिस्टमों का काम इमारतों और अधिवासियों दोनों को बचाना है।
जीवन की रक्षा करने के लिए बनाए गए फायर अलार्म सिस्टमों को "एल" के रूप में, इमारतों को बचाने के लिए बनाए गए फायर अलार्म सिस्टमों को "पी" के रूप में और हस्तचालित प्रणालियों को "एम" के रूप में वर्गीकृत किया गया है।
पाठ्यक्रम
किसी तरह की शिक्षा अथवा प्रशिक्षण के लिये निर्धारित विषयों, उपविषयों (टॉपिक्स) एवं सम्बन्धित सामग्री की व्यवस्थित एवं साररूप में प्रस्तुति ही पाठ्यविवरण (syllabus) कहलाता है। पाठ्यविवरण प्रायः किसी शिक्षा परिषद (बोर्ड) द्वारा निर्धारित की जाती है या किसी प्राध्यापक द्वारा बनायी जाती है जो उस विषय के शिक्षण की गुणवत्ता के लिये उत्तरदायी होता है। समुचित पाठ्यविवरण का शिक्षा में बहुत महत्वपूर्ण स्थान है।
पाठ्यक्रम का अर्थ:- पाठ्यक्रम शब्द की उत्पत्ति लैटिन भाषा के शब्द 'Currere' से हुई है। Currere का अर्थ है - दौड़ का मैदान (Race Cource)। इस प्रकार पाठ्यक्रम बालक के लिए उस दौड़ के समान है जहाँ बालक शिक्षा के उद्देश्यों को प्राप्त करने हेतु दौड़ में भाग लेता है। ●टी.पी.नन(T.P.Nunn) के अनुसार, "पाठ्यक्रम को क्रियाओ के उन विभिन्न रूपो में देखा चाहिए जो मन व आत्मा का भव्य प्रदर्शन है और जिनका विशाल संसार के लिए सबसे अधिक औऱ स्थायी महत्व है।" ●कोठारी शिक्षा आयोग के शब्दों में, "विद्यालय की देखभाल में उसके अंदर तथा बाहर अनेक कार्यकलापों से छात्रों को विभिन्न अध्ययन अनुभव प्राप्त होते है। हम विद्यालय पाठ्यक्रम को इन अध्ययन अनुभवो का समष्टि मानते है।"
पाठ्यविवरण यह सुनिश्चित करता है कि शिक्षक और छात्र यह अच्छी तरह समझ लें कि क्या और कितना पढ़ाना/पढ़ना है, उस सामग्री को पढ़ने का उद्देश्य क्या है, कक्षा में विद्यार्थी से क्या अपेक्षाएँ हैं आदि। इससे विद्यार्थी को एक दिशा मिलती है और रास्ता भी दिखाई पड़ता है। Ramesh kumawat mandai jaisalmer
भारत में सामाजिक वानिकी
सामाजिक वानिकी का प्रमुख अर्थ है "लोगों का ,लोगों के लिए, लोगों द्वारा चलाया गया कार्यक्रम"  सामाजिक वानिकी से अर्थ खाली पड़े स्थानों पर फलदार वृक्ष लगाने से है जिससे पर्यावरण की सुरक्षा के साथ-साथ ग्रामीण क्षेत्रों में रोजगार की वृद्धि हो। राष्ट्रीय कृषि आयोग ने 1976 में ईंधन, चारा लकड़ी और छोटे-मोटे वन उत्पादों की पूर्ति करने वाले पेड़ लगाने के कार्यक्रम के लिए सामाजिक वानिकी शब्द उछाला था।गरीबों के नाम पर शुरू किए गए इस कार्यक्रम में आस पास रहने वालों के लिए लगाना था । लेकिन इस संबंध में जितना दुरुपयोग सामाजिक वानिकी का हुआ है, उतना शायद ही और किसी का हुआ होगा।
राष्ट्रीय कृषि आयोग ने सामाजिक वानिकी को तीन वर्गों में बाँटा है– शहरी वानिकी, ग्रामीण वानिकी और फार्म वानिकी।
शहरी वानिकी के अंतर्गत शहरों और उनके आस-पास निजी व सार्वजनिक भूमि, जैसे- पार्क, सड़क के किनारे, औद्योगिक व व्यापारिक स्थलों पर वृक्ष लगाना व उनके प्रबंधन को शामिल किया जाता है। ग्रामीण वानिकी में कृषि वानिकी और समुदाय कृषि वानिकी को बढ़ावा दिया जाता है। कृषि योग्य भूमि या बंजर भूमि पर फसल व पेड़-पौधे एक साथ उगाना कृषि वानिकी के अंतर्गत शामिल किया जाता है, तो वहीं समुदाय वानिकी में सार्वजनिक भूमि वृक्षारोपण शामिल है। सामुदायिक वानिकी का एक मुख्य उद्देश्य यह होता है कि ग्रामीण भूमिहीन परिवारों को वनीकरण से जोड़ना क्योंकि इसके अंतर्गत गाँव के चारागाह, मंदिर भूमि, सड़क के दोनों ओर वृक्षारोपण किया जाता है। फार्म वानिकी के अंतर्गत किसान अपने खेतों में व्यापारिक महत्त्व वाले पेड़ों को लगाते हैं। वन विभाग इसके लिये छोटे व मध्यम किसानों को निःशुल्क पौधे उपलब्ध कराता है। सामाजिक वानिकी कार्यक्रम ग्रामीण क्षेत्रों में कई तरह समस्याओं के समाधान में सहायक हो सकती है। क्योंकि इस कार्यक्रम के तहत एक ही खेत से खाद्यान्न उत्पादन के साथ इमारती लकड़ी और फलों का भी उत्पादन किया जा सकता है। वहीं जलवायु परिवर्तन, जैसी वर्तमान वैश्विक समस्या से सबसे अधिक ग्रामीण जनजीवन एवं गरीब तबके के लोग ही प्रभावित हो रहे हैं तो इनके दुष्प्रभावों को कम करने में सामाजिक वानिकी कार्यक्रम एक महत्त्वपूर्ण उपकरण साबित हो सकती है। सामाजिक वानिकी के द्वारा मेंढ़ों पर या नदी तटबंधों पर वृक्षारोपण कर मृदा कटाव जैसी समस्याओं को भी काबू कर सकते हैं तो कहीं-न-कहीं यह जल संरक्षण एवं मृदा की उर्वरता को बढ़ाने वाले प्राकृतिक कारक हैं। इस कार्यक्रम के ज़रिये ग्रामीण बेरोज़गारी की समस्या पर भी काफी हद तक काबू पाया जा सकता है।
अतः सामाजिक वानिकी कार्यक्रम को सामाजिक दायित्व के रूप में लेना होगा तथा इसे सामाजिक शिक्षा व तकनीक से जोड़कर इसकी अनिवार्यता पर अत्यधिक बल देना होगा।
यद्यपि देश के सभी हिस्सों में सामाजिक वानिकी कार्यक्रम चालू करने के लिए कृषि मंत्रालय ने एक बड़ी योजना बनाई फिर भी इसका लाभ वाचित लोगो को नहीं मिल सका. सामाजिक वानिकी या पारिवारिक वानिकी का वर्तमान श्रेय राजकीय डूंगर महाविद्यालय, बीकानेर के समाज शास्त्र के प्रोफेसर श्रीमान श्याम सुन्दर ज्याणी को दिया जाता है जो प्रकृति के हित में बहुत ही प्रसंशनीय कार्य है।
दवना
दवना या दौना (वानस्पतिक नाम : "Artemisia pallens") एक सुगंधित औषधीय वनस्पति है। इसकी बहुत सी जातियाँ हैं।
छौंक
छौंक जिसे तड़का (पश्चिमी भाग) या बघार (दक्षिणी भाग) भी कहते हैं, मुख्यत: भारत, पाकिस्तान और बांग्लादेश में विभिन्न व्यंजनों को पकाने में प्रयोग की जाने वाली एक विधि है। छौंक लगाने में घी या तेल को गर्म कर उसमें खड़े मसाले (अथवा पिसे मसाले भी) डाले जाते हैं ताकि उनमें समाहित सुगंधित तेल उनकी कोशिकाओं से निकल कर, उस व्यंजन जिसमें इन मसालों को मिलाया जाना है, को, उसका वो खास स्वाद प्रदान कर सकें। छौंक को किसी व्यंजन की शुरुआत या फिर अंत में मिलाया जा सकता है। शुरुआत मे लगे छौंक में अमूमन खड़े मसालों के साथ साथ पिसे मसाले और नमक भी मिलाया जाता है जबकि अंत में लगे छौंक में अक्सर खड़े मसाले ही डाले जाते हैं। शुरुआत में लगा छौंक अक्सर सब्जी पकाने में प्रयोग किया जाता है, जबकि दाल, सांबर आदि व्यंजनों में इसे अंत में मिलाया जाता है।
छौंक लगाने में मुख्यत: जीरा, हींग, प्याज, लहसुन, काली मिर्च, इलायची (हरी और बड़ी), अदरक, राई, लौंग, तेजपत्ता आदि मसालों का प्रयोग किया जाता है। कुछ खास व्यंजनों में सौंफ, सौंठ, लाल मिर्च, जावित्री, जायफल जैसे मसाले और हरी मिर्च और टमाटर जैसी सब्जियां भी इस्तेमाल की जाती हैं।
छौंक कदाचित एक स्वनानुकरणात्मक शब्द है जो उस ध्वनि की व्याख्या करता है जो, गर्म तेल में कच्ची सब्जी या मसाले डालने से उत्पन्न होती है।
डिवाइस ड्राइवर
डिवाइस ड्राइवर (Device driver) एक तरह का सॉफ्टवेयर होता है, जो कम्प्यूटर से जुड़े किसी हार्डवेयर को चलाने में सहायता करता है। इसे आम तौर पर उपकरण का चालक या उपकरण को चलाने वाला भी कहा जा सकता है। यह हार्डवेयर डिवाइस के लिए सॉफ्टवेयर इंटरफेस प्रदान करता है, और ऑपरेटिंग सिस्टम को बिना हार्डवेयर की जानकारी के ही उसके कार्यों तक पहुँचने और उसे नियंत्रित करने देता है।
जब कम्प्यूटर में कोई नया उपकरण (हार्डवेयर) जोड़ा जाता है, जैसे प्रिंटर, स्कैनर, आदि तो उसी में उनका ड्राइवर भी होता है। कुछ कम्प्यूटर में ड्राइवर पहले से स्थापित रहता है तो कुछ में बाद में हमें स्थापित करना पड़ता है। यदि डिवाइस को चलाने के लिए कम्प्यूटर में कोई ड्राइवर न हो तो वह कार्य नहीं कर पाता है और हमें उसके लिए ड्राइवर ढूंढ कर स्थापित करना पड़ता है।
इसका मुख्य उपयोग हार्डवेयर डिवाइस और एप्लिकेशन या ऑपरेटिंग सिस्टम के मध्य अनुवादक का कार्य करता है। किसी हार्डवेयर के लिए प्रोग्रामर को उच्च-स्तर में कोड लिखना होता है, जिससे वह ड्राइवर उस हार्डवेयर के साथ काम कर सके। उदाहरण के लिए प्रिंटर आपका हार्डवेयर है, जिसमें आपको कम्प्युटर के किसी फ़ाइल का प्रिंट निकालना है, तो आप कम्प्युटर को प्रिंट करने का निर्देश देंगे और कम्प्युटर द्वारा यह निर्देश डिवाइस ड्राइवर द्वारा प्रिंटर तक जाएगा और प्रिंटर आपके फ़ाइल का प्रिंट निकाल देगा।
डिवाइस ड्राइवर बनाने के लिए आपको गहराई से अध्ययन करना होगा कि किस तरह हार्डवेयर और सॉफ्टवेयर काम करते हैं। ड्राइवर को हार्डवेयर चलाने के लिए निम्न-स्तर का अधिकार चाहिए होता है। यह बहुत अधिक अधिकारों के साथ काम करते हैं, इस कारण कोई भी त्रुटि हो जाती है तो कुछ न कुछ परेशानी उत्पन्न हो ही जाती है। कई नए ऑपरेटिंग सिस्टम के सॉफ्टवेयर पूरे सिस्टम को प्रभावित करने से पहले ही रुक जाते हैं। अगर डिवाइस के प्रोग्राम को सही ढंग से तैयार नहीं किया जाये तो केवल उपयोग करने वाले मोड में भी यह पूरे सिस्टम को बंद कर सकता है। इन सभी के कारण इसकी समस्या का पता लगाना और ठीक करना बहुत ही कठिन और खतरनाक है।
श्री महिला गृह उद्योग लिज्जत पापड़
श्री महिला गृह उद्योग लिज्जत पापड़ भारत में महिलाओं का सहकारी संगठन है। इसे संक्षेप में "लिज्जत" के नाम से जाना जाता है। यह पापड़ एवं अन्य अनेक उपभोक्ता उत्पाद निर्माण करती है।
स्वनानुकरणात्मक
स्वनानुकरणात्मक या ध्वनि-अनुकरणात्मक या विशेषण विपर्यय (अंग्रेजी:Onomatopoeia) शब्द वो शब्द होते हैं जिनका, उच्चारण उनके अर्थ का द्योतक होता है। दूसरे शब्दों में यह वो शब्द होते हैं जो जिनका उच्चारण उनसे संबद्ध वस्तु से मिलता है या यह किसी ध्वनि का अनुकरण करते हैं। इनके उदाहरण हैं, घड़ी की "टिक टिक", "गट गट" करके पानी पीना, जानवरों और पक्षियों द्वारा की जाने वाली ध्वनियां जैसे कि बिल्ली की "म्याऊं" या कबूतर की "गुटरगूं" आदि।
स्वनानुकरणात्मक शब्द सभी भाषाओं में समान नहीं होते हैं; ये कुछ हद तक उस व्यापक भाषाई प्रणाली के अनुरूप होते हैं जिसका कि यह हिस्सा होते हैं: इसीलिए किसी घड़ी की आवाज जो हिन्दी में "टिक टिक" होती है वही अंग्रेजी में "टिक टॉक", चीनी में "दि दा" और जापानी में "कैचिन कैचिन" होती है। स्वनानुकरणात्मक शब्दों का प्रयोग कॉमिक्स में बहुतायत से होता है।
ललित नारायण मिश्र
ललित नारायण मिश्र 1973 से 1975 तक भारत के रेलमंत्री थे। 3 जनवरी 1975 को समस्तीपुर बम-विस्फोट कांड में उनकी मृत्यु हो गयी थी।
वह पिछड़े बिहार को राष्ट्रीय मुख्यधारा के समकक्ष लाने के लिए सदा कटिबद्ध रहे। उन्होंने अपनी कर्मभूमि मिथिलांचल की राष्ट्रीय पहचान बनाने के लिए पूरी तन्मयता से प्रयास किया। विदेश व्यापार मंत्री के रूप में उन्होंने बाढ़ नियंत्रण एवं कोशी योजना में पश्चिमी नहर के निर्माण के लिए नेपाल-भारत समझौता कराया। उन्होंने मिथिला चित्रकला को देश-विदेश में प्रचारित कर उसकी अलग पहचान बनाई। मिथिलांचल के विकास की कड़ी में ही ललित बाबू ने लखनऊ से असम तक लेटरल रोड की मंजूरी कराई थी, जो मुजफ्फरपुर और दरभंगा होते हुए फारबिसगंज तक की दूरी के लिए स्वीकृत हुई थी। रेल मंत्री के रूप में मिथिलांचल के पिछड़े क्षेत्रों में झंझारपुर-लौकहा रेललाइन, भपटियाही से फारबिसगंज रेललाइन जैसी 36 रेल योजनाओं के सर्वेक्षण की स्वीकृति उनकी कार्य क्षमता, दूरदर्शिता तथा विकासशीलता के ज्वलंत उदाहरण है।
ललित बाबू को अपनी मातृभाषा मैथिली से अगाध प्रेम था। मैथिली की साहित्यिक संपन्नता और विशिष्टता को देखते हुए 1963-64 में ललित बाबू की पहल पर प्रधानमंत्री जवाहरलाल नेहरू ने उसे 'साहित्य अकादमी' में भारतीय भाषाओं की सूची में सम्मिलित किया। अब मैथिली संघ लोक सेवा आयोग की परीक्षाओं में चयनित विषयों की सूची में सम्मिलित है।
युवा शक्ति विचार
मानव सभ्यता सदियों से विकसित हुई है। हर पीढ़ी की अपनी सोच और विचार होते हैं जो समाज के विकास की दिशा में योगदान देते हैं। हालांकि एक तरफ मानव मन और बुद्धि समय गुज़रने के साथ काफी विकसित हो गई है वही लोग भी काफी बेसब्र हो गए हैं। आज का युवा प्रतिभा और क्षमता वाला हैं लेकिन इसे भी आवेगी और बेसब्र कहा जा सकता है। आज का युवा सीखने और नई चीजों को तलाशने के लिए उत्सुक हैं। अब जब वे अपने बड़ों से सलाह ले सकते हैं तो वे हर कदम पर उनके द्वारा निर्देशित नहीं होना चाहते हैं।
युवा पीढ़ी आज विभिन्न चीजों को पूरा करने की जल्दबाजी में है और अंत में परिणाम प्राप्त करने की दिशा में इतना मग्न हो जाता है कि उन्होंने इसका चयन किस लिए किया इसकी ओर भी ध्यान नहीं देते हैं। हालांकि विज्ञान, प्रौद्योगिकी, गणित, वास्तुकला, इंजीनियरिंग और अन्य क्षेत्रों में बहुत प्रगति हुई है पर हम इस तथ्य से इनकार नहीं कर सकते हैं कि अपराध की दर में भी समय के साथ काफ़ी वृद्धि हुई है। आज दुनिया में पहले से ज्यादा हिंसा हो रही है और इस हिंसा के एक प्रमुख हिस्से के लिए युवा जिम्मेदार हैं।
युवाओं के बीच अपराध को बढ़ावा देने वाले कारक
कई कारक हैं जो युवा पीढ़ी को अपराध करने के लिए उकसाते हैं। यहाँ इनमें से कुछ पर एक नज़र डाली गई है:
शिक्षा की कमी बेरोज़गारी पावर प्ले जीवन की ओर पनपता असंतोष बढ़ती प्रतिस्पर्धा निष्कर्ष
यह माता-पिता का कर्तव्य है कि वे अपने बच्चों का पोषण करें और उन्हें अच्छा इंसान बनने में मदद करें। देश के युवाओं के निर्माण में शिक्षक भी प्रमुख भूमिका निभाते हैं। उन्हें अपनी ज़िम्मेदारी गंभीरता से निभानी चाहिए। ईमानदार और प्रतिबद्ध व्यक्तियों को पोषित करके वे एक मजबूत राष्ट्र का निर्माण कर रहे हैं।
कुलपति
प्राचीन भारत में गुरुकुल आश्रमों के प्रधान 'कुलपति' कहलाते थे। रामायण काल में वशिष्ठ का बृहद् आश्रम था जहाँ राजा दिलीप तपश्चर्या करने गये थे, जहाँ विश्वामित्र को ब्रह्मत्व प्राप्त हुआ था। इस प्रकार का एक और प्रसिद्ध आश्रम प्रयाग में भारद्वाज मुनि का था।
कालिदास ने वसिष्ठ तथा कण्व ऋषि को (रघुवंश, प्रथम, 95 तथा अभि. शा., प्रथम अंक) 'कुलपति' की संज्ञा दी है। गुप्तकाल में संस्थापित तथा हर्षवर्धन के समय में अपनी चरमोन्नति को प्राप्त होनेवाले नालंदा महाविहार नामक विश्वविद्यालय के कुछ प्रसिद्ध तथा विद्वान कुलपतियों के नाम ह्वेन्सांग के यात्राविवरण से ज्ञात होता हैं। बौद्ध भिक्षु धर्मपाल तथा शीलभद्र उनमें प्रमुख थे।
प्राचीन भारतीय काल में अध्ययन अध्यापन के प्रधान केंद्र गुरुकुल हुआ करते थे जहाँ दूर दूर से ब्रह्मचारी विद्यार्थी, अथवा सत्यान्वेषी परिव्राजक अपनी अपनी शिक्षाओं को पूर्ण करने जाते थे। वे गुरुकुल छोटे अथवा बड़े सभी प्रकार के होते थे। परंतु उन सभी गुरुकुलों को न तो आधुनिक शब्दावली में विश्वविद्यालय ही कहा जा सकता है और न उन सबके प्रधान गुरुओं को कुलपति ही कहा जाता था। स्मृतिवचनों के अनुसार
स्पष्ट है, जो ब्राह्मण ऋषि दस हजार मुनि विद्यार्थियों को अन्नादि द्वारा पोषण करता हुआ उन्हें विद्या पढ़ाता था, उसे ही 'कुलपति' कहते थे। ऊपर उद्धृत 'स्मृतः' शब्द के प्रयोग से यह साफ दिखाई देता है कि कुलपति के इस विशिष्टार्थग्रहण की परंपरा बड़ी पुरानी थी। कुलपति का साधारण अर्थ किसी कुल का स्वामी होता था। वह कुल या तो एक छोटा और अविभक्त परिवार हो सकता था अथवा एक बड़ा और कई छोटे छोटे परिवारों का समान उद्गम वंशकुल भी। अंतेवासी विद्यार्थी कुलपति के महान विद्यापरिवार का सदस्य होता था और उसके मानसिक और बौद्धिक विकास का उत्तरदायित्व कुलपति पर होता था; वह छात्रों के शारीरिक स्वास्थ्य और सुख की भी चिंता करता था।
आजकल 'कुलपति' शब्द का प्रयोग विश्वविद्यालय के 'वाइसचांसलर' के लिए किया जाता है।
हिन्दू कॉलेज
हिन्दू कॉलेज, दिल्ली भारत के कुछ सबसे पुराने व प्रसिद्ध महाविद्यालयों में से एक है। इसकी स्थापना 1899 में हुइ थी। यह दिल्ली विश्वविद्यालय से सम्बद्ध है। १८९९ में स्थापित, यह भारत में कला और विज्ञान के लिए सबसे पुराने कॉलेज में से एक है। यह विज्ञान, मानविकी, सामाजिक विज्ञान और वाणिज्य में स्नातक और स्नातकोत्तर कार्यक्रम प्रदान करता है। 2020 में, इसे मानव संसाधन विकास मंत्रालय (भारत सरकार) के तहत राष्ट्रीय संस्थान रैंकिंग फ्रेमवर्क (NIRF) द्वारा राष्ट्रीय स्तर पर तीसरा स्थान दिया गया है। इसे विज्ञान और प्रौद्योगिकी मंत्रालय (भारत सरकार) द्वारा जैव प्रौद्योगिकी विभाग के लिए 'स्टार कॉलेज' का दर्जा दिया गया है। कॉलेज ने कानून, अर्थशास्त्र, विज्ञान, मनोविज्ञान, व्यवसाय, दर्शनशास्त्र, साहित्य, मीडिया, सिनेमा, सैन्य, खेल और राजनीति के क्षेत्र में कई उल्लेखनीय पूर्व छात्रों का निर्माण किया है। हिंदू कॉलेज में इसके नाम के बावजूद सभी धर्मों के छात्रों को प्रवेश दिया जाता है।
हिंदू कॉलेज की स्थापना १८९९ में कृष्ण दासजी गुरवाले ने ब्रिटिश राज के खिलाफ राष्ट्रवादी संघर्ष की पृष्ठभूमि में की थी। राय बहादुर अंबा प्रसाद, गुरवाले जी सहित कुछ प्रमुख नागरिकों ने एक कॉलेज शुरू करने का फैसला किया, जो गैर-अभिजात्य और गैर-सांप्रदायिक होते हुए भी युवाओं को राष्ट्रवादी शिक्षा प्रदान करेगा। मूल रूप से, कॉलेज चांदनी चौक के किन्नरी बाजार में एक साधारण इमारत में स्थित था, और यह पंजाब विश्वविद्यालय से संबद्ध था क्योंकि उस समय दिल्ली में कोई विश्वविद्यालय नहीं था। जैसे-जैसे कॉलेज का विकास हुआ, इसे 1902 में एक बड़े संकट का सामना करना पड़ा। पंजाब विश्वविद्यालय ने कॉलेज को चेतावनी दी कि अगर कॉलेज को अपना उचित भवन नहीं मिला तो विश्वविद्यालय कॉलेज को असंबद्ध कर देगा। इस संकट से कॉलेज को बचाने के लिए राय बहादुर लाला सुल्तान सिंह आए। उन्होंने अपनी ऐतिहासिक संपत्ति का एक हिस्सा, जो मूल रूप से कर्नल जेम्स स्किनर का था, कश्मीरी गेट, दिल्ली में कॉलेज को दान कर दिया। कॉलेज वहाँ से १९५३ तक चलता रहा। जब 1922 में दिल्ली विश्वविद्यालय का जन्म हुआ, तो रामजस कॉलेज और सेंट स्टीफंस कॉलेज के साथ हिंदू कॉलेज को बाद में दिल्ली विश्वविद्यालय से संबद्ध कर दिया गया, जिससे वे विश्वविद्यालय से संबद्ध होने वाले पहले तीन संस्थान बन गए।
हिंदू कॉलेज भारत के स्वतंत्रता संग्राम के दौरान विशेष रूप से भारत छोड़ो आंदोलन के दौरान बौद्धिक और राजनीतिक बहस का केंद्र था। यह दिल्ली का एकमात्र कॉलेज है जिसमें 1935 से छात्र संसद है, जिसने महात्मा गांधी, मोतीलाल नेहरू, जवाहरलाल नेहरू, सरोजिनी नायडू, एनी बेसेंट, मुहम्मद अली जिन्ना और सुभाष चंद्र बोस सहित कई राष्ट्रीय नेताओं को प्रेरित करने के लिए एक मंच प्रदान किया। युवा। 1942 में गांधी के भारत छोड़ो आंदोलन के जवाब में, कॉलेज ने भारत के स्वतंत्रता संग्राम में महत्वपूर्ण भूमिका निभाई और इस कॉलेज के कुछ शिक्षकों और छात्रों ने गिरफ्तारी दी। कॉलेज ने भी कई महीनों के लिए अपने गेट बंद कर रखे थे।
भारत के सबसे अच्छे कॉलेज
श्रीलंका माता
श्रीलंका माता (सिंहला: ශ්රී ලංකා ජාතික ගීය, तमिल: சிறீ லங்கா தாயே), श्रीलंका का राष्ट्रगान है। इस राष्टगान की शब्द और संगीत रचना श्री आनंद समाराकून ने सन 1940 में की थी। सन 1951 में इसे आधिकारिक रूप से श्रीलंका के राष्ट्रगान के रूप में अपनाया गया।
सन 1940 में आनंद समाराकून ने सिंहल भाषा में "नमो नमो माता" नामक गीत की रचना की थी। 22 नवम्बर 1951 को सर एड्विन विजेयेरत्ने की अध्यक्षता वाली एक समिति ने इस गीत को आधिकारिक रूप से श्रीलंका के राष्ट्रगान के रूप में अपनाया था। इस राष्ट्रगान का तमिल अनुवाद एम. नल्लाथम्बी ने किया था।
मूल गीत की प्रथम पंक्ति नमो नमो माता, अपा श्रीलंका के इन शब्दों को लेकर 1950 के दशक में हुए विवाद के चलते इस पंक्ति को 1961 में समाराकूल की सहमति के बिना. बदलकर "श्रीलंका माता, अपा श्रीलंका" कर दिया गया (वर्तमान स्वरूप)। कहते हैं समाराकून ने इस परिवर्तन से व्यथित हो सन 1962 में आत्महत्या कर ली। 1978 में श्रीलंका माता को संवैधानिक मान्यता प्रदान की गयी।
श्रीलंकाई अखबार द संडे टाइम्स ने 12 दिसम्बर 2010 को एक खबर छापी जिसके अनुसार श्रीलंका की कैबिनेट जिसकी अध्यक्षता श्रीलंका के राष्ट्रपति महिन्दा राजपक्षे कर रहे थे, ने श्रीलंका के राष्ट्रगान के तमिल अनुवाद की आधिकारिक मान्यता रद्द कर दी है और इसके किसी भी राष्ट्रीय/प्रांतीय समारोह में गाये जाने पर रोक लगा दी है। इसका कारण यह बताया गया था कि विश्व के किसी भी देश का राष्ट्रगान एक से अधिक भाषा में नहीं है।
हालांकि इसके बाद श्रीलंका की सरकार ने ऐसे किसी भी कदम के उठाने से इंकार किया और मीडिया रिपोर्टों को काल्पनिक बताया।
विद्युत अपघट्य संधारित्र
विद्युत अपघट्य संधारित्र' (electrolytic capacitor) संधारित्र का एक प्रकार है जिसके दोनो प्लेटों के बीच कोई समुचित विद्युत अपघट्य (electrolyte) का प्रयोग किया जाता है। विद्युत अपघट्य के प्रयोग के कारण विद्युत अपघट्य संधारित्र की धारिता समान आकार के अन्य संधारित्रों की अपेक्षा बहुत अधिक होती है। इस तरह के संधारित्र अपेक्षाकृत अधिक धारा तथा कम आवृत्ति के विद्युत परिपथों में उपयोग में लाये जाते हैं। अधिक आवृत्ति की स्थिति में ये उपयोगी नहीं होते।
विद्युत अपघट्य संधारित्र मुख्यतः तीन प्रकार के होते हैं -
एलेक्ट्रानिकी में प्रयुक्त प्रायः सभी तरह के संधारित्र समान्तर प्लेट संधारित्र होते हैं। किसी समान्तर प्लेट संधारित्र की धारिता निम्न सूत्र से दी जाती है-
अनपरा ताप विद्युत संयंत्र
अनपरा ताप विद्युत संयंत्र भारत के उत्तर प्रदेश राज्य के सोनभद्र जिले के अनपरा नामक स्थान पर है। यह वाराणसी से लगभग २०० किमी की दूरी पर वाराणसी-शक्तिनगर मार्ग पर स्थित है।
ओबरा ताप विद्युत गृह
ओबरा ताप विद्युत गृह भारत के उत्तर प्रदेश राज्य के सोनभद्र जिले के ओबरा नामक स्थान पर है। यह वाराणसी से लगभग १२५ किमी की दूरी पर वाराणसी-शक्तिनगर मार्ग पर स्थित है।
पनकी ताप विद्युत गृह
पनकी ताप विद्युत गृह भारत के उत्तर प्रदेश राज्य के कानपुर में पनकी नामक स्थान पर है। यह कानपुर से लगभग १६ किमी की दूरी पर है।
भयदोहन
जब कोई अपनी नाजायज मांग को पूरा करवाने के लिये किसी व्यक्ति, परिवार या संस्था के बारे में 'काफी सीमा तक सत्य' कोई जानकारी सार्वजनिक करने की धमकी देता है तो इस क्रिया को भयदोहन (Blackmail) कहते हैं। उक्त सूचना प्रायः 'इज्जत' नष्ट करने वाली होती है। वास्तव में इस तरह की सूचनाओं को सार्वजनिक करना अपने आप में किसी भी तरह से अवैध, आपराधिक नहीं है किन्तु इसको अपनी मांगे माने जाने के लिये 'हथियार' बनाना प्रायः अपराध माना जाता है।
दामोदर घाटी निगम
दामोदर घाटी निगम (Damodar Valley Corporation या DVC) भारत का बहूद्देश्यीय नदी घाटी परियोजना है। निगम ७ जुलाई १९४८ को स्वतंत्र भारत की प्रथम बहूद्देशीय नदी घाटी परियोजना के रूप में, अस्तित्व आया।
भारत के जनमानस की धरोहर, डीवीसी, का उद्भव, उच्छृंखल तथा अनियमित दामोदर नदी को नियंत्रित करने के लिए शताब्दी से अधिक तक किये गये प्रयासों के संचयन के रूप में हुआ था। यह नदी बिहार (अब झारखंड) तथा पश्चिम बंगाल के राज्यों को आवृत्त करते हुए २५,००० वर्ग किमी के क्षेत्र में फैली हुई है।
दामोदर घाटी को प्रबलता के बाढ़ द्वारा निरंतर विध्वंस का सामना करना पड़ा जिसमें से इसके विध्वंसकारी प्रमुख प्रलय को प्रथम बार १७३० में रिकार्ड किया। इसके पश्चात् नियमित अंतराल पर विध्वंसक बाढ़ आयी परंतु १९४३ की बाढ़ ने अपनी प्रचंड तबाही की छाप हमारे स्मृति पटल पर छोड़ दिया। इसके परिणामस्वरूप बंगाल के राज्यपाल ने बर्दवान के महाराज की अध्यक्षता तथा भौतिक विज्ञानी डॉ मेघनाद साहा को सदस्य बतौर जाँच बोर्ड का गठन किया। अपने रिपोर्ट में, बोर्ड ने संयुक्त राष्ट्र अमेरिका के टेनिसी घाटी प्राधिकरण (टीवीए) के अनुरूप एक प्राधिकरण के गठन का सुझाव दिया। तत्पश्चात् भारत सरकार ने श्री डब्ल्यू.एल. वुर्दुइन, टीवीए के वरिष्ठ अभियंता को घाटी की समेकित विकास हेतु अपनी अनुशंसा प्रस्तुत करने के लिए नियुक्त किया। तदनुसार, अगस्त १९४४ में श्री वुर्दुइन ने दामोदर नदी के एकीकृत विकास पर प्रारम्भिक ज्ञापन प्रस्तुत किया।
श्री वुर्दुइन के प्रारम्भिक ज्ञापन ने दामोदर घाटी में बाढ़ नियंत्रण, सिंचाई, विद्युत उत्पादन तथा नौचालन हेतु अभिक्लपित एक बहूद्देशीय विकास योजना का सुझाव दिया। भारत सरकार द्वारा नियुक्त चार परामर्शकों ने इसकी जाँच की। उन्होंने भी वुर्दुइन की योजना के प्रमुख तकनीकी विशिष्टताओं का अनुमोदन किया तथा तिलैया से शुरू कर मैथन तक निर्माण को शीघ्र प्रारम्भ करने की अनुशंसा की।
अप्रैल १९४७ तक योजना के क्रियान्वयन के लिए केन्द्रीय, पश्चिम बंगाल तथा बिहार सरकारों के बीच व्यावहारिक रूप से पूर्णतया करार निष्पादित किया गया तथा मार्च १९४८ में दामोदर घाटी निगम के गठन के उद्देश्य हेतु तीन सरकारों-केन्द्रीय सरकार तथा पश्चिम बंगाल सरकार और बिहार (अब झारखण्ड) के राज्य सरकारों की संयुक्त सहभागिता की आवश्यकता को ध्यान में रखते हुए केन्द्रीय विधानमंडल द्वारा दामोदर घाटी निगम अधिनियम (1948) पारित किया गया।
दुर्दम्य दामोदर नदी को वश में करने तथा घाटी में बार-बार होनेवाली भयंकर बाढ़ से होने वाली क्षति को नियंत्रित करने के लिए डीवीसी की स्थापना हुई। यह टेनिसी वैली कॉर्पोरेशन के प्रतिमान पर आधारित है। डीवीसी के प्राथमिक उद्देश्य निम्नलिखित हैं-अपने अन्य उद्देश्यों की जिम्मेदारियों को पर्याप्त रूप से निर्वाह करते हुए पूर्वी भारत में एक सबसे बड़े विद्युत युटिलिटी के रूप में डीवीसी को स्थापित करना। डीवीसी उद्योगों तथा वितरक लाइसेंसधारी को विभिन्न अवस्थानों पर ३३ किवो, १३२ किवो तथा २२० किवो पर अधिक मात्रा में विद्युत की आपूर्ति करता है। इन उद्योगों में रेलवे, इस्पात, कोयला आदि जैसे प्रमुख्य उद्योग हैं जो हमारी राष्ट्रीय अर्थव्यवस्था का अभिन्न अंग है।
डीवीसी औद्योगिक तथा घरेलू उद्देश्यों हेतु कच्चे जल की आपूर्ति किया तथा ७.२१ करोड़ रु?पये का राजस्व अर्जित किया। फिलहाल डीवीसी द्वारा प्रति १००० गैलन २.५० रु?. जल शुल्क प्रभारित किया जाता है।
डीवीसी का वाणिज्यिक अभियांत्रिकी विभाग विद्युत तथा गैर-कृषिगत जल की बिक्री से संबंधित तकनीकी, वित्तीय, वाणिज्यिक तथा कानूनी पहलूओं पर विचार करता है।
पौष शुक्ल चतुर्दशी
यह विक्रम संवत के दसवें मास पौष के शुक्ल पक्ष की 14वीं तिथि है।